Në bazë të nenit 38, par. 1 pika 2 të Ligjit mbi Vetëqeverisen Lokale („Fl. Zyrt.e MZ”, nr. 2/18, 34/19, 38/20, 50/22, 84/22), nenit 53 , par. 1 pika 2 të Statutit të Komunës së Tuzit („Fl. Zyrt. e Malit të Zi - Dispozitat komunale”, nr. 24/19, 05/20, 51/22, 55/22), e në lidhje me nenin 13, 14 dhe 16 të Ligjit mbi Sportin („Fl. Zyrt.e MZ”, nr. 044/18 , 123/21) Kuvendi i Komunës së Tuzit, në seancën e mbajtur më datë 03.04.2025 ka sjell

**VENDIM**

**mbi mënyrën e krijimit dhe përcaktimin e lartësisë së pagës për punë në grupin punues për punimin e strategjisë për zhvillimin e sportit**

**Neni 1**

Me këtë vendim përcaktohen kushtet dhe mënyra e krijimit të Grupit punues për punimin e Strategjisë për Zhvillimin e Sportit në Komunën e Tuzit për periudhën 2025-2028 (në tekstin e mëtutjeshëm: Grupi punues), procedura dhe lartësia e pagës për pjesëmarrje në Grupin punues.

**Neni 2**

Grupin punues për punimin e Strategjisë për Zhvillimin e Sportit e përbëjnë: nënkryetarët e Komunës, udhëheqësi i organit të qeverisjes lokale të autorizuar për sport, sportistët e njohur si dhe një i punësuar nga organi i qeverisjes lokale i autorizuar për sport.

Grupin punues e krijon kryetari i Komunës.

Mandati i Grupit punues është 1 vit.

**Neni 3**

Me aktin për krijimin e Grupit punues mund të përcaktohet një person teknik, që do t’i kryejë punët administrative-teknike për nevojat e Grupit punues (në tekstin e mëtutjeshëm: sekretari/-rja e Grupit punues)

Akti mbi krijimin e Grupit punues medoemos duhet të përfshijë të dhënat që vijojnë: emrin dhe mbiemrin e kryetarit dhe anëtarëve të Grupit punues, emrin dhe mbiemrin e sekretarit /-res së Grupit punues, punët dhe detyrat e Grupit punues, afati për realizimin e punëve dhe detyrave, obligimin e Grupit punues që të dorëzojë raportin mbi punën dhe detyrat e kryera, si dhe të drejtën për pagë për punë në Grupin punues.

**Neni 4**

Kushtet për punë të Grupit punues, gjegjësisht punët administrative – teknike që i paraprijnë mbledhjeve t Grupit punues do t’i kryej organi i qeverisjes lokale, i autorizuar për sport.

**Neni 5**

Kryetari dhe anëtarët e Grupit punues nga neni 1 i këtij Vendimi, si dhe sekretari /-rja e këtij Grupi punues për punë në Grupin punues, prej:

* kryetari i Grupit punues 150 €
* anëtarët e Grupit punues 150 €
* sekretari /-rja e Grupit punues 150 €

E drejta për pagë mund të realizohet vetëm në rast se është bërë dhe dorëzuar raporti mbi punët dhe detyrat e kryera të Grupit punues, që pranohet nga kryetari i Komunës.

Pagat mund të bëhen në pajtim të kryetarit të Komunës, pas marrjes paraprake të vërtetimit mbi disponueshmërinë e mjeteve nga ana e organit komunal kompetent për çështjen e financave.

**Neni 6**

Mjetet për punë të Grupit punues sigurohen në Buxhetin e Komunës së Tuzit.

**Neni 7**

Ky vendim hynë fuqi ditën e tetë nga shpallja në “Flet. Zyrt të Malit të Zi – Dispozitat komunale.

Numër: 02-016/25-2179/1

Tuz, 03.04.2025

**KUVENDI I KOMUNËS SË TUZIT**

**KRYETARI,**

**Fadil Kajoshaj**